102/1 MWONGOZO WA INSHA
1. Wewe ni kiranja mkuu wa shule yako. Kumezuka mkurupuko wa ugonjwa wa homa ya matumbo shuleni mwenu. Mwalimu mkuu amekuagiza kuchunguza chanzo chake na kumwandalia ripoti kuhusu hali hiyo. Andika ripoti yako.

Hii ni insha ya RIPOTI

Ni ripoti ya kawaida
Sura/muundo wa ripoti ubainike, yaani

· Mada ihusishe neno ripoti kuhusu/juu ya nini.
· Utangulizi
· Mbinu za kukusanya habari /data
· Matokeo ya uchunguzi
· Mapendekezo
· Hitimisho
Tarehe
Sahihi 
Jina
Cheo 

Sura kamili
VIDOKEZI
RIPOTI KUHUSU MKURUPUKO WA UGONJWA WA MATUMBO SHULENI.
Utangulizi

Mbinu za kukusanya habari
-mahojiano – kuwahoji waathiriwa
Kutazama -  kutumia macho kuona maafa yaliyosababishwa na ugonjwa.

Matokeo
Mtahiniwa atumie mada/anwani nyingine ndogo ndogo akiangazia matokeo ya uchunguzi wake mfano;
(i) Uhaba wa maji safi shuleni
(ii) Uchafu katika jumba la maakuli
(iii) Wanafunzi kutozingatia usafi wa kibinafsi
(iv) Ulanguzi wa vyakula kutoka nje ya shule
(v) Wanafunzi kuandiliwa vyakula ambavyo havijaiva vizuri
Mapendekezo 
· Kujenga mabohari ya kuteka na kuhifadhi maji ya mvua ambayo ni safi.
· Kuimarisha miundo msingi, mfano kuanzisha mradi wa maji ya mfereji yanayosukumwa na nguvu za umeme.
· Kunadhifishwa kwa jumba la maakuli.
· Maafisa wa Bora Afya watembelee shule kuikagua na kushauri Halmashauri ya shule kuhusu mikakati na mbinu za kuiweka shule katika mazingira safi.
· Wanafunzi wahimizwe juu ya haja ya kujikinga dhidi ya magonjwa mbalimbali kwa kuzingatia kanuni za kibinafsi za afya.
· Shule ipige marufuku wanafunzi kununua na kuingiza vyakula haramu shuleni.
· Mizigo ya wanafunzi ikaguliwe kwenye lango la shule.
· Wapishi wa shule wapimwe na kuidhinishwa na Wizara ya Afya kabla ya kupewa ajira.
Hitimisho
· Pongezi/shukrani kwa mwalimu mkuu kukukabidhi jukumu la kutafiti na kumpa ripoti
· Ahadi itolewe kuwa mapendekezo yote yakitilwa maanani mkurupuko wa ugonjwa wa matumbo hautatokea tena.
· Ripoti hii imekusanywa na kuandikwa na;
Tarehe
Sahihi 
Jina
Cheo 

2. Mkono usioweza kuukata, ubusu.
      Hii ni insha ya methali
Si lazima mtahiniwa afasiri maana na matumizi ya methali.
     Pande zote mbili za methali zishughulikiwe – mtahiniwa akiegemea upande mmoja, atakuwa amepotoa na hivyo atuzwe bakshishi.
    Mtahiniwa abuni kisa kitachodhihinisha ukweli/maadili ya methali hii.

Maana
Kitu ambacho huwezi kukiepuka ni heri kujilazimisha kukipenda. Mtu usiyeweza kupambana naye ni bora kumheshimu na kumnyenyekea.



Matumizi 
Hutumiwa kumnasihi mtu ambaye ana unyonge fulani mbele ya mwenzake mwenye uwezo asipambane au kukabiliana naye.

3. Usafiri wa baiskeli na pikipiki maarufu kama bodaboda una faida na hasara zake. Jadili.

Hii ni insha ya mjadala/mdahalo.
Mtahiniwa ashughulikie mirengo yote miwili yaani kuunga mkono na kupinga mjadala huu kisha atoe msimamo/uamuzi wake katika aya tamati.

Hoja
Kuunga mkono/faida za usafiri wa bodaboda.
· Huwapa vijana ajira
· Ni usafiri wa kasi unaompeleka abiria hadi mlangoni mwa nyumba yake
· Nauli ni nafuu
· Hupatikana kila eneno na kwa urahisi.

Hasara
· Ajali nyingi za barabarani zinasababishwa na mabodaboda, wengi wao hawajapata mafunzo na leseni ya kuendesha pikipiki.
· Vijana wanasitisha masomo na kuanzisha biashara ya bodaboda.
· Wengi wa bodaboda hujihusisha katika wizi na uporaji wa abiria wao.
· Visa vya ufuska na usambazaji wa magonjwa ya zinaa hufanywa na vijana wanaoendesha pikipiki na baiskeli.
· Mabodaboda wengi hawazingatii usafi wa mwili.
· Ili kununua pikipiki, baadhi yao huuza mashamba yao na biashara kukosa kuwaletea faida.
· Utekaji nyara – kuna bodaboda wanaotekwa nyara na kuibiwa pikipiki zao.
· Kuzorota / kudhoofika kiafya. Utumizi wa muda mrefu wa baiskeli na pikipiki umechangia pakubwa kudhoofisha afya ya mabodaboda.
· Haiwezi kutumika wakati wa mvua.
· Kelele
· Uchafuzi wa mazingira.



4. Andika kisa kitakachoanzia kwa:
Umati wa watu ulifurika katika ukumbi wa mahakama kusubiri kwa hamu na ghamu uamuzi wa kesi dhidi ya kasisi wao.

· Hii ni insha ya mdokezo.
· Mandhari ya kisa hiki ni mahakamani.
Mshtakiwa aeleze;
· Mashtaka/kesi iliyomkabili kasisi 
· Kisa kilitokea wapi na lini.
· Vipi alipokamatwa.
· Korti ilitoa hukumu gani.


